JUDETUL TIMIS

CONSILIUL LOCAL TIMISOARA                                                      APROBAT                                                                                                                      

Directia de Asistenta Sociala Comunitara a Mun. Timisoara                   PRIMAR                                

Serviciul pentru Protectia Persoanelor cu Handicap           GHEORGHE CIUHANDU

Nr. AS-59958/02.12.2009 

REFERAT

  Privind aprobarea prelungirii Convenţiei şi încheierea unui act adiţional la Convenţia-anexă la H.C.L. nr.592/19.12.2006, încheiată între Direcţia de Asistenţă Socială Comunitară Timişoara – Serviciul pentru Protecţia Persoanelor cu Handicap şi Regia Autonomă de Transport Timişoara, 
Prin H.C.L.M.T. nr. 592/19.12.2006 a fost  aprobată Convenţia de colaborare între Direcţia de Asistenţă Socială Comunitară Timişoara – Serviciul pentru Protecţia Persoanelor cu Handicap şi Regia Autonomă de Transport Timişoara, începând cu data de 01.01.2007. 

Articolul 2 din Convenţia – anexă la H.C.L. nr. 592/19.12.2006 menţionează: ,,Convenţia se încheie pe o perioadă de 1 an, cu posibilitatea prelungirii ei prin acordul părtilor şi cu aprobarea Consiliului Local Timişoara.”

Prin H.C.L.M.T. nr. 481/18.12.2007 s-a aprobat încheierea unui Act adiţional de prelungire, modificare şi completare a  Convenţiei – anexă la H.C.L. nr. 592/19.12.2006, pentru perioada 01.01.2008-31.12.2008.Prin H.C.L.M.T nr. 525/16.12.2008 Convenţia – anexă la H.C.L. nr. 592/19.12.2006 s-a prelungit pe o perioadă de un an, de la data de 01.01.2009 până la data de 31.12.2009.

În baza prevederilor art. 8 din Actul adiţional la Convenţia – anexă la H.C.L.M.T. nr. 592/2006 aprobat prin H.C.L.M.T. nr. 481/18.12.2007 care menţionează: ,,Prezenta convenţie poate fi modificată sau completată numai prin acordul scris al părţilor şi după aprobarea Consiliului Local Timişoara. Modificările sau completările aduse de una dintre părţi, vor fi notificate celeilalte părţi cu 30 zile înaintea  supunerii spere aprobarea Consiliului Local Timişoara.” Serviciul pentru Protecţia Persoanelor cu Handicap a notificat Regiei Autonome de Transport Timişoara intenţia de a prelungi perioada de colaborare. În urma acestei adrese Regia Autonomă de Transport Timişoara a comunicat serviciului nostru, prin adresa nr. 1966/09.11.2009, intenţia de majorare a preţului de închiriere a microbuzurilor marca Mercedes Benz Sprinter de la valoarea de 3,19 lei la 3,41 lei fără T.V.A.

Prin adresa  nr. AS-58653/11.11.2009 Serviciul pentru Protecţia Persoanelor cu Handicap a solicitat R.A.T.T.-ului o justificare pe elemente de cheltuieli a tarifului propus. Astfel, Regia Autonomă de Transport Timişoara precizează, prin adresa 988/27.11.2009, că tariful propus de 3,41 lei a fost aprobat în şedinţa Consiliului de Administraţie din data de 24.02.2009 reprezentând reactualizarea cu indicile inflaţiei aferent perioadei decembrie 2007-decembrie 2008.   
Având în vedere cele mai sus enunţate propunem prelungirea Convenţiei – anexă la H.C.L. nr. 592/19.12.2006 cu modificările şi completările ulterioare, pe o perioadă de un an, respectiv 01.01.2010-31.12.2010, precum şi modificarea tarifului prevazut, incepand cu data de 01.01.2010, care va fi de 3,41 lei/km fără T.V.A. 

Anexăm prezentului referat, în copie xerox, Convenţia – anexă la H.C.L. nr.592/19.12.2006, Actul Adiţional aprobat prin H.C.L.M.T nr. 481/18.12.2007, Actul Adiţional aprobat H.C.L.M.T nr. 525/16.12.2008, adresele nr. AS-58099/30.10.2009 şi nr. 58653/11.11.2009 ale Serviciului pentru Protecţia Persoanelor cu Handicap, adresele nr. 1966/09.11.2009  şi nr. 988/27.11.2009 ale Regiei Autonome de Transport Timişoara.

      În baza  Legii nr. 215/2001 privind Administraţia Publică Locală;
                 Urmare a celor mai sus prezentate

PROPUNEM:

A se aproba prelungirea, pe o perioadă de un an, respectiv 01.01.2010-31.12.2010, a Convenţiei  încheiate între Direcţia de Asistenţă Socială Comunitară Timişoara – Serviciul pentru Protecţia Persoanelor cu Handicap şi Regia Autonomă de Transport Timişoara, anexă la H.C.L. nr.592/19.12.2006, cu modificările şi completările ulterioare.

A se aproba încheierea unui act adiţional de modificare a Convenţiei – anexă la H.C.L. nr. 592/2006.

